Itt pihent meg második magyarországi hangversenyturnéján, pécsi tartózkodása után Liszt Ferenc 1846. október 27-én. Pécsett is Scitovszky püspök vendége volt, ahonnét ebéd után, mint a Honderű című lap vele utazó tudósítója írta, a püspök pompás fogatai röpíték a művészt Mohácsra, hol a residenciábani ízes vacsora s egy kis pihenés után az éji 10 órakor elinduló István gőzösre szállt, s a Dunán folytatta útját Eszék felé.